
Interdicţia impusă lui George Simion de a intra în Republica Moldova nu este doar 
o măsură arbitrară. Este o decizie dictată de Vlad Plahotniuc, cel care a dominat 
politica și instituţiile din Republica Moldova, cu un trecut plin de controverse și 
acuzaţii de corupţie. În mod alarmant, această măsură ar fi fost luată cu acceptul 
tacit al Bucureștiului, al președintelui Klaus lohannis și al lui Victor Ponta, omul 
care a adus PNL la guvernare, de vreme ce România finanţează Republica 
Moldova și nu ar permite o asemenea decizie fără acordul său. 


Cine este Vlad Plahotniuc? Fostul lider al Partidului Democrat din Moldova (PDM), 
Plahotniuc a deținut ani la rând puterea absolută în ţară, influențând politica, justiția 
și media din Republica Moldova. Acuzat de multiple infracţiuni, inclusiv corupţie la 
nivel înalt, spălare de bani și abuz de putere, Plahotniuc a devenit o figură detestată 
atât de cetăţeni, cât și de comunitatea internaţională. În 2019, în urma unor presiuni 
internaţionale și proteste masive în ţară, a fost forțat să părăsească Moldova și să se 
ascundă. În prezent, este căutat de autorităţile moldovenești și de Interpol, având un 
mandat de arestare internaţional. 


FDELWEISS 


Victor Ponta - Vladimir Plahotniuc 


Interdicţia lui Simion, impusă în 2014 și consolidată în 2018, nu ar fi putut fi 
menţinută fără sprijinul tacit al autorităţilor de la București. Republica Moldova este 
un beneficiar major de fonduri și sprijin din partea României. Cu toate acestea, în loc 
să apere drepturile celor care promovează idealul unirii, autorităţile române, 
conduse de Klaus lohannis, au preferat să păstreze o tăcere convenabilă, lăsându-l 
pe Simion blocat la graniţă. Fără susținerea Bucureștiului, Plahotniuc nu ar fi 
îndrăznit să impună o interdicţie unui cetățean român dedicat idealului unirii. 


După căderea lui Plahotniuc, mulţi sperau că interdicția impusă lui Simion va fi 
ridicată. Totuși, Igor Dodon, liderul pro-rus care a condus Republica Moldova, a 
menţinut această măsură, văzând în Simion un simbol periculos pentru aspiraţiile 
unioniste. Dodon, în loc să deschidă porţile unei colaborări mai strânse cu România, 
a preferat să păstreze aceeași interdicţie și să blocheze orice efort de apropiere. 


In prezent, sub președinția Maiei Sandu, interdicţia lui Simion este încă în vigoare. 
Deși Maia Sandu a promis un drum european și transparent pentru Republica 
Moldova, frica de a activa spiritele unioniste din ţară a făcut-o să păstreze interdicţia, 


chiar dacă aceasta contravine principiilor de liberă circulaţie și dreptului unui 
cetățean român de a intra în Republica Moldova. Temându-se de o posibilă 
amplificare a mișcărilor unioniste, Sandu a ales să evite subiectul, perpetuând astf 
moștenirea nedreaptă a lui Plahotniuc și Dodon. 


Republica Moldova rămâne un stat capturat de oligarhia politică, o elită care refuză 
orice posibilitate de unire cu România, fiind conștientă că acest lucru ar însemna 
pierderea privilegiilor și influenţei acumulate. Acești lideri politici se folosesc de 
fondurile românești și europene, dar, în realitate, doresc să menţină o barieră pe 
Prut, continuând să trateze România ca un simplu sponsor, nu ca un partener. În 
timp ce banii românilor sunt folosiți pentru dezvoltarea Moldovei, aceeași elită face 
tot posibilul să blocheze legăturile reale dintre cele două maluri ale Prutului, 
păstrând puterea și controlul la umbra unei relaţii „frăţești” pur convenţionale. 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

